CELEX: 62017TN0202
Language: da
Date: 2017-03-31 00:00:00
Title: Sag T-202/17: Sag anlagt den 31. marts 2017 — Calhau Correia de Paiva mod Kommissionen

19.6.2017   
            
            
               DA
            
            
               Den Europæiske Unions Tidende
            
            
               C 195/31
            
         Sag anlagt den 31. marts 2017 — Calhau Correia de Paiva mod Kommissionen
   (Sag T-202/17)
   (2017/C 195/44)
   Processprog: engelsk
   
      Parter
   
   
      Sagsøger: Ana Calhau Correia de Paiva (Bruxelles, Belgien) (ved advokaterne V. Villante og G. Pandey)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullation af de følgende afgørelser og retsakter, om fornødent idet det på forhånd fastslås, at meddelelse om udvælgelsesprøve EPSO/AD/293/14 og sprogordningen er ulovlige og ikke finder anvendelse på sagsøgeren i henhold til artikel 277 TEUF:
               
                           —
                        
                        
                           Afgørelsen af 9. november 2015 fra Det Europæiske Personaleudvælgelseskontor (EPSO) og udvælgelseskomitéen om ikke at opføre ansøgeren på reservelisten efter udvælgelsesprøve EPSO/AD/293/14.
                        
                     
                           —
                        
                        
                           Afgørelsen af 23. juni 2016 fra EPSO og udvælgelseskomitéen om ikke at tage afgørelsen af 9. november 2015 op til fornyet overvejelse og om ikke at opføre ansøgeren på reservelisten.
                        
                     
                           —
                        
                        
                           EPSO’s afgørelse af 22. december 2016 om afslag på den administrative klage, sagsøgeren indgav i medfør af tjenestemandsvedtægtens artikel 90, stk. 2, over udvælgelseskomitéens afgørelse om ikke at opføre hende på reservelisten efter udvælgelsesprøve EPSO/AD/293/14 og over afgørelsen om afslag på fornyet prøvelse.
                        
                     
                           —
                        
                        
                           Reservelisten efter udvælgelsesprøve EPSO/AD/293/14.
                        
                     
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremført fem anbringender.
   
               1.
            
            
               Første anbringende vedrører tilsidesættelse af tjenestemandsvedtægtens artikel 1, af principperne om forbud mod forskelsbehandling, om proportionalitet og om lige muligheder, for så vidt som EPSO krævede brug af tastaturet QWERTY EN, AZERTY FR/BE eller QWERTZ DE ved udarbejdelsen af casestudy’et samt anlæggelse af et åbenbart urigtigt skøn.
            
         
               2.
            
            
               Andet anbringende vedrører tilsidesættelse af forordning nr. 1 af 1958 for så vidt angår den sprogordning, der blev godkendt og bestyrket ved meddelelse om udvælgelsesprøve EPSO/AD/293/14, samt at denne meddelelse om udvælgelsesprøve er ulovlig og ikke finder anvendelse.
            
         
               3.
            
            
               Tredje anbringende vedrører tilsidesættelse af tjenestemandsvedtægtens artikel 1 og af principperne om forbud mod forskelsbehandling og om proportionalitet, for så vidt som EPSO og/eller udvælgelseskomitéen begrænsede ansøgerne til udvælgelsesprøvens valg af andet sprog til tysk, engelsk eller fransk.
            
         
               4.
            
            
               Fjerde anbringende vedrører tilsidesættelse af princippet om lige muligheder for så vidt angår bedømmelsesproceduren for EPSO’s udvælgelsesprøve.
            
         
               5.
            
            
               Femte anbringende vedrører tilsidesættelse af artikel 296, stk. 2, TEUF og af tjenestemandsvedtægtens artikel 25, for så vidt som EPSO ikke begrundede sin afgørelse om at godkende og fremme en bestemt sprogordning samt tilsidesættelse af meddelelsen om udvælgelsesprøven og af Den Europæiske Unions charter om grundlæggende rettigheder, for så vidt som EPSO udøvede funktioner, som er tillagt udvælgelseskomitéen.